text: 
  Pia trak på skuldrene.  -  Hendes far har masser af penge. Alle 
  fyrene er vilde efter hende.
  
  Nu var Lise sikker på, at Pia vidste besked.
  
   -  Ja, det er Søren også, hørte hun sig selv sige.  -  Han kommer 
  oven i købet sammen med hende.
  
  Ikke en lyd hørtes fra de andre. Så følte Lise en hånd på sin arm.
    -  Jamen, Lise, udbrød. Annette.  -  Hvad er det, du siger?
  
   -  Kan vi ikke gå lidt? bad Lise. Hun kunne knap se for tårerne, 
  der blændede hendes øjne.
  
   -  Det hér forstår jeg ikke, udbrød veninden, da Lise havde fortalt 
  om samtalen med Søren.
  
   -  Det er såmænd meget enkelt, svarede Lise bittert.  -  Birte er 
  smuk, og det er jeg ikke.
  
   -  Hold op, Lise, du ser da godt ud.
  
  Lise skar en grimasse.  -  Jeg ser ganske almindelig ud, det ved jeg
   da godt.  -  Jeg er heller ikke charmerende  -  jeg er nærmest 
  kedelig.
  
  
  
  